DTC พุ่งกระฉูด 17% นิวไฮในรอบเกือบ 28 ปี! หลังตั้งบ.ร่วมทุนรุกธุรกิจการตลาดผลิตภัณฑ์อาหาร
DTC พุ่งกระฉูด 17% นิวไฮในรอบเกือบ 28 ปี! หลังตั้งบ.ร่วมทุนรุกธุรกิจการตลาดผลิตภัณฑ์อาหาร โดย ณ เวลา 15.50 น. ราคาอยู่ที่ 16.80 บาท บวก 2.40 บาท หรือ 16.67% สูงสุดที่ 17.90 บาท ต่ำสุดที่ 14.20 บาท ด้วยมูลค่าซื้อขาย 322.10 ล้านบาท
21 พ.ค. 2561

ผู้สื่อข่าวรายงานว่า หุ้นบริษัท ดุสิตธานี จำกัด (มหาชน) หรือ DTC ณ เวลา 15.50 น. ราคาอยู่ที่ 16.80 บาท บวก 2.40 บาท หรือ 16.67% สูงสุดที่ 17.90 บาท ต่ำสุดที่ 14.20 บาท ด้วยมูลค่าซื้อขาย 322.10 ล้านบาท

ทั้งนี้ ราคาหุ้นปรับตัวเพิ่มขึ้นต่อเนื่งเป็นวันที่ 3 นับตั้งแต่ราคาหุ้นแยู่ที่ระดับ 14.20 บาท เมื่อวันที่ 17 พ.ค.61 อีกทั้ง ราคาหุ้นปรับตัวเพิ่มขึ้นทำจุดสูงสุดในรอบ 27 ปี 9 เดือน นับตั้งแต่ราคาหุ้นอยู่ที่ระดับ 17.27 บาท เมื่อวันที่ 17 ส.ค.33
สำหรับปัจจัยที่ส่งผลให้ราคาหุ้นปรับตัวเพิ่มขึ้นอย่างต่อเนื่อง คาดว่ามาจากการที่ DTC ได้ส่งบริษัทย่อยจัดตั้งบริษัทร่วมทุน เพื่อประกอบธุรกิจเกี่ยวกับการขายและการตลาดสำหรับผลิตภัณฑ์ที่เกี่ยวกับอาหารทั้งตลาดในและต่างประเทศ
โดย DTC เปิดเผยว่า ที่ประชุมคณะกรรมการบริษัทเมื่อวันที่ 11 พ.ค.61 อนุมัติให้บริษัท ดุสิต ฟู้ดส์ จำกัด ซึ่งเป็นบริษัทย่อยที่ถือหุ้นร้อยละ 99.7 จัดตั้งบริษัทร่วมทุนใหม่ ภายใต้ชื่อบริษัท ดุสิต กูร์เมต์ จำกัด เพื่อประกอบธุรกิจเกี่ยวกับการขายและการตลาดสำหรับผลิตภัณฑ์ที่เกี่ยวกับอาหารทั้งตลาดในและต่างประเทศ มีทุนจดทะเบียน 1 แสนบาท โดยบริษัท ดุสิต ฟู้ดส์ จำกัด ถือหุ้นร้อยละ 74.70 และบริษัท เอ็นอาร์ อินสแตนท์ โปรดิวซ์ จำกัด ถือหุ้นร้อยละ 25